尖沙咀茶檔菜遠牛肉飯咁樣衰?港男呻︰港人北上有原因 網民熱議
碟頭飯講求平、靚、正,但現實總是殘酷的!有港男在網上表示,日前光顧尖沙咀茶檔,叫了1碟菜遠牛肉飯,但批評賣相和味道極差,而且提供的是生菜,有別於一般食肆使用的菜心,連凍檸茶味道都和清水一樣,埋單盛惠61元,慨嘆「香港人北上食飯係有原因」。網民紛紛同情樓主,指「菜心都唔畀,畀生菜,汁成灘水咁,自己整好過佢」、「好似廚餘」、「又扯到北上?」。港男事後指見到留言提及珍惜每一餐,自言受到感化,提醒大家「珍惜每一餐,珍惜每一件事」。
樓主在facebook群組「
」表示,早前到尖沙咀茶檔用膳,叫了菜遠牛肉飯和凍檸茶,前者水汪汪,相比起一般食肆提供菜心,這碟菜遠牛肉飯罕有提供生菜,形容「從來冇食過咁嘅菜遠牛肉飯」,後者味道和飲水一樣,用餐費用61元,樓主見到遊客在上址用膳,坦言覺得羞恥,明白「香港人北上食飯係有原因」。多名網民留言指「可以差成咁,都畀得客食」、「第一次見生菜遠牛肉飯」、「湯飯」、「 咩都扯到北上,九唔搭八」。
樓主事後指,見到留言勸喻眾人珍惜每一餐,自言受到感化,提醒「大家都要一樣,珍惜每一餐,珍惜每一件事,大家加油」。
(facebook群組「香港茶餐廳及美食關注組」)